Document ID: 31994D0643

Komisijas lēmums
(1994. gada 12. septembris)
par atļauju atsaukšanu augu aizsardzības līdzekļiem, kuri kā aktīvo vielu satur cihalotrīnu
(94/643/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū [1], un jo īpaši tās 4. panta 5. punktu,
tā kā cihalotrīns ir viena no 90 aktīvajām vielām, uz kurām attiecas Padomes Direktīvas 91/414/EEK [2] 8. panta 2. punktā paredzētā pirmā posma darba programma;
tā kā neviens ražotājs vai dalībvalsts nav izrādījis interesi par šīs vielas iekļaušanu Direktīvas 91/414/EEK I pielikumā;
tā kā ir jāuzskata, ka šīs vielas atkārtotai izvērtēšanai vajadzīgie dati darba programmai netiks iesniegti, un tādēļ jāpieņem lēmums par patreizējās atļaujas anulēšanu augu aizsardzības līdzekļiem, kuri satur šo vielu;
tā kā šis lēmums neizslēdz iespēju, ka nākotnē cihalotrīns varētu tikt novērtēts saskaņā ar Direktīvas 91/414/EEK 6. pantā noteikto procedūru;
tā kā šajā Lēmumā paredzētie pasākumi saskan ar Pastāvīgās augu veselības komitejas atzinumu,
IR PIEŅĒMUSI ŠĀDU LĒMUMU.
1. pants
Dalībvalstis nodrošina:
1. ka sešu mēnešu laikā no šā Lēmuma pieņemšanas dienas tiek anulētas atļaujas augu aizsardzības līdzekļiem, kuri satur cihalotrīnu;
2. ka pēc šā lēmuma pieņemšanas, saskaņā ar Direktīvas 91/414/EEK 8. panta 2. punktā paredzēto izņēmumu, nepiešķir vai neatjauno nevienu atļauju, kas attiecas uz augu aizsardzības līdzekļiem, kuros ir cihalotrīns.
2. pants
Šis lēmums ir adresēts dalībvalstīm.
Briselē, 1994. gada 12. septembrī

Labels: 20
3
6